ΓΡΑΠΤΗ ΕΡΩΤΗΣΗ E-2398/00

υποβολή: Sebastiano Musumeci (UEN) προς την Επιτροπή

(18 Ιουλίου 2000)

Θέμα: Μεταφορά και διανομή προϊόντων διατροφής στη νήσο Ginostra

Οι ισχύοντες κοινοτικοί κανονισμοί (93/43/EOK(1) και 96/3/ΕΚ(2)) σχετικά με τηνγιεινή των προϊόντων διατροφής προβλέπουν αυστηρές προδιαγραφές και δεσμεύσεις κατά τη μεταφορά και διανομή τροφίμων στο έδαφος της Ευρωπαϊκής Ένωσης. Η νήσος Ginostra, τμήμα της νήσου Στρόμπολι στη Μεσόγειο, στερείται αεροδρομίου και λιμένα για πλοία και ιπτάμενα πλοία. Η έλλειψη μιας δέουσας λιμενικήςποδομής στη Ginostra,ποχρεώνει τους δραστηριοποιούμενους στον τομέα της μεταφοράς και της διανομής ειδών πρώτης ανάγκης ναπερφορτώνουν με εμπορεύματα κατά τρόπο ελλειπή και ασυνεχή μια βάρκα που εκτελεί το δρομολόγιο μεταξύ της ακτής και των πλοίων της γραμμής που προσορμίζονται στα ανοικτά της μικρής νήσου. Ηποχρεωτική αυτή λύση αποτελεί παραβίαση των κοινοτικών κανόνων εκθέτοντας τους μεταφορείς σε ενέργειες καταστολής εκ μέρους των οργάνων ελέγχου του ιταλικού κράτους.

Δεν θεωρεί η Επιτροπή ότι θα έπρεπε να προβεί κατεπειγόντως στην αναθεώρηση των κοινοτικών κανονισμών που ρυθμίζουν τη μεταφορά και διανομή προϊόντων διατροφής, προβλέποντας μια παρέκκλιση για τα μικρότερα νησιά της Ένωσης που δεν μπορούν να εφοδιασθούν δεόντως καθόσον στερούνται σημείων πρόσδεσης των πλοίων με τον δέοντα εξοπλισμό;

Ποιες εναλλακτικές λύσεις προτίθεται να προτείνει η Επιτροπή προκειμένου να επανέλθουν στη νομιμότητα οι μεταφορείς εκείνοι το μοναδικό φταίξιμο των οποίων συνίσταται ότι επιθυμούν να διασφαλίσουν στους κατοίκους της Ginostra, το δικαίωμα του να εξακολουθούν να ζουν στη γη τους;

Μπορεί η Επιτροπή να αποστείλει ένανπάλληλό της στη Ginostra, ώστε να αντιληφθεί τις σοβαρές δυσχέρειες που είναιποχρεωμένοι να αντιμετωπίζουν οι κάτοικοι του νησιού όσον αφορά τη μεταφορά και διανομή των προϊόντων διατροφής;

(1) ΕΕ L 175 της 19.7.1993, σελ. 1.

(2) ΕΕ L 21 της 27.1.1996, σελ. 42.

Απάντηση του κ. Byrne εξ ονόματος της Ευρωπαϊκής Επιτροπής

(29 Σεπτεμβρίου 2000)

Η Επιτροπή αναγνωρίζει ότι η μεταφορά ειδών διατροφής σε περιοχές που πάσχουν από ιδιαίτερες γεωγραφικές δυσκολίες ή επηρεάζονται από δυσκολίες εφοδιασμού αποτελεί ιδιαίτερη πρόκληση. Ωστόσο είναι πολύ δύσκολο να γνωρίζουμε από την ερώτηση που έθεσε ο κ. βουλευτής ποια στοιχεία της κοινοτικής νομοθεσίας είναι δύσκολο να εφαρμοστούν κατά τη μεταφορά αγαθών στη νήσο Ginostra. Η Επιτροπή πιστεύει ότι η παρούσα νομοθεσία, όπως περιέχεται στην οδηγία 93/43/ΕΟΚ του Συμβουλίου της 14ης Ιουνίου 1993 για τηνγιεινή των τροφίμων, είναι πολύ γενική ως προς τη φύση της και κατά συνέπεια η πρέπει να εφαρμόζεται κατά τρόπο γενικό. Η οδηγία της Επιτροπής 96/3/Ευρατόμ, ΕΚΑΧ, ΕΚ της 26ης Ιανουαρίου 1996 για την παρέκκλιση από ορισμένες διατάξεις της οδηγίας 93/43/ΕΟΚ του Συμβουλίου για τηνγιεινή των τροφίμων όσων αφορά τη θαλάσσια μεταφορά χύδηνγρών ελαίων και λιπών καλύπτει την πολύ ιδιαίτερη κατάσταση της χύδην μεταφοράς ελαίων και λιπών σε εμπορευματοκιβώτια που χρησιμοποιούνται και για τη μεταφορά άλλων αγαθών. Θα ήταν χρήσιμο να λάβει η Επιτροπή πιο ακριβείς πληροφορίες σχετικά με το σημείο στο οποίο οι κοινοτικοί κανόνες δημιουργούν ιδιαίτερα προβλήματα.

Η Επιτροπή ενδιαφέρεται πάρα πολύ για τις δυσκολίες και τα προβλήματα που συνδέονται με τη γεωγραφική κατάσταση ορισμένων περιοχών και μολονότι πιστεύει ότι ηφιστάμενη κοινοτική νομοθεσία για τηνγιεινή των τροφίμων είναι επαρκής, είναι αδύνατο να προβλέψει κάθε περίπτωση στην κοινοτική νομοθεσία. Συνεπώς έχουν εκπονηθεί προτάσεις που να αφήνουν, στο πλαίσιο της επικουρικότητας, μεγαλύτερο περιθώριο στα κράτη μέλη όσον αφορά την επί τόπου αξιολόγηση της κατάστασης των περιοχών με ιδιαίτερα γεωγραφικά προβλήματα και την προσαρμογή των κανόνων, όπου απαιτείται, ώστε να ανταποκρίνονται στη συγκεκριμένη κατάσταση. Η ευελιξία αυτή δεν πρέπει σε καμία περίπτωση ναπονομεύει την ασφάλεια των τροφίμων.

Εξαιτίας των όσων προειπώθηκαν δεν φαίνεται αναγκαία η επί τόπου αποστολή, όπως προτείνει ο κ. βουλευτής, εμπειρογνώμονα της Επιτροπής.